CELEX: 62016CN0314
Language: sk
Date: 2016-06-01 00:00:00
Title: Vec C-314/16: Žaloba podaná 1. júna 2016 – Európska komisia/Česká republika

8.8.2016   
            
            
               SK
            
            
               Úradný vestník Európskej únie
            
            
               C 287/16
            
         Žaloba podaná 1. júna 2016 – Európska komisia/Česká republika
   (Vec C-314/16)
   (2016/C 287/20)
   Jazyk konania: čeština
   
      Účastníci konania
   
   
      Žalobkyňa: Európska komisia (v zastúpení: Z. Malůšková a J. Hottiaux)
   
      Žalovaná: Česká republika
   
      Návrhy žalobkyne
   
   Žalobkyňa žiada, aby Súdny dvor
   
               1.
            
            
               určil, že
               
                           a.
                        
                        
                           nezabezpečením povinnosti, aby sa definícia skupín C1 a C vzťahovala len na iné vozidlá ako sú vozidlá skupín D1 a D Česká republika nesplnila povinnosti, ktoré jej vyplývajú z článku 4 ods. 1 a článku 4 ods. 4 písm. d) a f) smernice 2006/126/ES,
                        
                     
                           b.
                        
                        
                           obmedzením definície skupiny D1 na vozidlá projektované a konštruované pre viac ako 8 cestujúcich Česká republika nesplnila povinnosti, ktoré jej vyplývajú z článku 4 ods. 1 a čl. 4 ods. 4 písm. h) smernice 2006/126/ES (1),
                        
                     
         
               2.
            
            
               uložil Českej republike povinnosť nahradiť trovy konania.
            
         
      Žalobné dôvody a hlavné tvrdenia
   
   Článok 4 ods. 1 smernice 2006/126/ES stanovuje, že vodičský preukaz oprávňuje na vedenie motorových vozidiel, ktorých skupiny sú ďalej vymedzené v tomto článku. V článku 4 ods. 4 písm. d) a f) smernice sú ďalej definované skupiny C1 a C. Pri obidvoch skupinách je výslovne stanovená podmienka, že zahŕňajú „iné motorové vozidlá ako sú vozidlá skupiny D1 alebo D“. Právne predpisy Českej republiky, ktoré definujú skupiny vozidiel však neobsahujú podmienku, že skupiny C1 a C sú obmedzené na „iné motorové vozidlá ako sú vozidlá skupiny D1 alebo D“.
   Článok 4 ods. 4 písm. h) smernice 2006/126/ES definuje skupinu D1 ako skupinu zahŕňajúcu vozidlá „projektované a konštruované na prepravu najviac 16 cestujúcich okrem vodiča“, bez toho, že by stanovoval minimálny počet cestujúcich. Právne predpisy Českej republiky však obsahujú dodatočnú požiadavku, že do skupiny D1 sú zaradené vozidlá určené na prepravu viac než 8 cestujúcich.
   
      (1)  Ú. v. EÚ L 403, 2006, s. 18.